PATVIRTINTA

Kaišiadorių rajono savivaldybės administracijos direktoriaus 2021 m. balandžio 12 d. įsakymu Nr. V1E-432

**2021 M. TRADICINIŲ RELIGINIŲ BENDRUOMENIŲ VEIKLOS FINANSAVIMO IR KONKURSO ORGANIZAVIMO KAIŠIADORIŲ RAJONO SAVIVALDYBĖJE TVARKOS APRAŠAS**

# I. SKYRIUS

# BENDROSIOS NUOSTATOS

1. 2021 m. tradicinių religinių bendruomenių veiklos finansavimo ir konkurso organizavimo Kaišiadorių rajono savivaldybėje tvarkos aprašas (toliau – Aprašas) nustato tradicinių religinių bendruomenių veiklos finansavimo iš Kaišiadorių rajono savivaldybės biudžeto lėšų ir konkurso organizavimo tvarką.

2. Lėšos konkursui organizuoti numatomos iš savivaldybės biudžeto Kaišiadorių rajono savivaldybės tarybos 2021 m. vasario 25 d. sprendimu Nr. V17E-25 „Dėl Kaišiadorių rajono savivaldybės strateginio 2021–2023 metų veiklos plano patvirtinimo“ ir Kaišiadorių rajono savivaldybės tarybos 2021 m. vasario 25 d. sprendimu Nr. V17E-26 „Dėl Kaišiadorių rajono savivaldybės 2021 metų biudžeto patvirtinimo“.

3. Informacija apie konkursą yra skelbiama Kaišiadorių rajono savivaldybės interneto svetainėje.

**II SKYRIUS**

**TIKSLAI, UŽDAVINIAI, REMIAMOS VEIKLOS**

4. Religinių bendruomenių veiklos finansavimo tikslai:

4.1. prisidėti prie kultūrinio paveldo dalies, priklausančios religinėms bendruomenėms, išsaugojimo skiriant lėšas iš Savivaldybės biudžeto religinėms bendruomenėms priklausančių pastatų, patalpų tvarkybai bei pritaikymui bendruomenės poreikiams, religinių bendruomenių turimų vertybių išsaugojimui, aplinkos priežiūrai/tvarkymui;

4.2. skatinti religinės bendruomenės narių savanorišką darbą, paslaugas bendruomenės nariams, dalyvavimą visuomeninėse iniciatyvose bei kultūrinėje veikloje.

5. Religinių bendruomenių veiklos finansavimo uždaviniai:

5.1. iš dalies finansuoti religinių bendruomenių vykdomą veiklą, jubiliejinių ir kitų renginių organizavimą, edukacinių ir sociokultūrinių iniciatyvų įgyvendinimą;

5.2. iš dalies finansuoti Savivaldybės teritorijoje esančių religinėms bendruomenėms priklausančių kulto pastatų, patalpų remonto darbus, šių pastatų, patalpų pritaikymą kulto apeigoms ir Savivaldybės bendruomenės poreikiams, taip pat šiems tikslams siekti reikalingų įrangos, priemonių, reikmenų, inventoriaus įsigijimą, teritorijų, sudarančių bendrą kompleksą su religinėms bendruomenėms priklausančiais kulto pastatais/statiniais, kokybės gerinimą ir pritaikymą tikinčiųjų bendruomenės ir Savivaldybės gyventojų poreikiams.

6. Lėšos pagal pateiktus prašymus skiriamos šioms veikloms finansuoti:

6.1. įrangos, priemonių**,** reikmenų, inventoriaus įsigijimas;

6.2. religinėms bendruomenėms priklausančių pastatų, patalpų, inventoriaus remonto paskirties medžiagų bei prekių įsigijimui; šių pastatų, patalpų pritaikymui bendruomenės poreikiams, religinių pastatų, statinių ir priežiūros finansavimui;

6.3. projektavimo, remonto, kulto reikmenų restauravimo apmokėjimui;

6.4. aplinkos priežiūrai/tvarkymui;

6.5. jubiliejinių ir kitų renginių organizavimo išlaidų finansavimui;

6.6. informacinių, reprezentacinių ir kitokių leidinių leidybai.

7. Prioritetai teikiami:

7.1. Religinių bendruomenių projektams, kurie pritraukia lėšas iš įvairių fondų bei kitų finansavimo šaltinių (prie papildomų finansavimo šaltinių priskiriamos ir nuosavos lėšos);

7.2. objektams, turintiems išliekamąją istorinę, architektūrinę, meninę vertę;

7.3. objektams, kurių būklė blogiausia, t. y. pastatui, kitam objektui, kuriam skubiai reikalingi avarijos grėsmės pašalinimo ar apsaugos priemonių įrengimo darbai.

# III. SKYRIUS

# KONKURSO ORGANIZAVIMO TVARKA

8. Dalyvauti konkurse užpildydami paraišką (1 priedas) gali tradicinės religinės bendruomenės, registruotos pagal Lietuvos Respublikos religinių bendruomenių ir bendrijų įstatymą, kurių buveinė ir pagrindinė veiklos vieta yra Kaišiadorių rajono savivaldybės teritorijoje (toliau – pareiškėjai).

9. Konkursui teikiami dokumentai:

9.1. paraiška;

9.2. jei pareiškėjui atstovauja ne jo vadovas – dokumento, patvirtinančio asmens teisę veikti pareiškėjo vardu, originalas ar tinkamai patvirtinta jo kopija;

9.3. jeigu projektas įgyvendinamas su partneriu – bendradarbiavimo susitarimo ar sutarties kopija;

9.4. komerciniai pasiūlymai;

9.5. kiti pareiškėjo pageidavimu pateikiami dokumentai.

10. Paraiška ir kiti dokumentai turi būti pateikti Kaišiadorių rajono savivaldybės administracijai užklijuotame voke adresu: Katedros g. 4, Kaišiadorys (102 kabinetas) iki balandžio 30 d., pavėluotai atsiųsti projektai nebus vertinami. Ant voko turi būti užrašytas konkurso pavadinimas.

11. Paraiška turi būti užpildyta kompiuteriu, lietuvių kalba, išspausdinta ir kartu su pridedamais dokumentais tvarkingai susegta, pasirašyta tradicinės religinės bendruomenės vadovo ar jo įgalioto asmens ir projekto vadovo.

12. Jeigu Projekto paraiška pateikiama paštu arba per pašto kurjerį, pašto žymeklyje nurodyta data turi būti ne vėlesnė, negu skelbime apie konkursą nurodyta paskutinė paraiškų pateikimo data.

13. Pareiškėjas gali pateikti tik vieną paraišką.

14. Finansuojama gali būti veikla ar veiklos etapas, vyksiantis tik einamaisiais metais.

15. Lėšos negali būti naudojamos:

15.1. banko paskoloms, palūkanoms, mokestiniams įsiskolinimams mokėti;

15.2. išlaidoms, patirtoms ne projekto vykdytojo vardu (sąskaitos faktūros, čekiai ir kiti išlaidas patvirtinantys dokumentai turi būti išrašyti projekto vykdytojo vardu, atsiskaitant tiek už gauto finansavimo, tiek už nuosavo indėlio lėšas);

15.3. teikiamo projekto bei kitų projektų parengiamųjų etapų darbų vykdymo išlaidoms (visos išlaidos, susijusios su veikla iki pasirašant finansavimo sutartį).

15.4. investiciniams projektams rengti ir įgyvendinti;

15.5. projekto įgyvendinimo išlaidoms, finansuojamoms iš kitų finansavimo šaltinių, apmokėti;

15.6. kelionėms į užsienį bei veikloms, vykdomoms už Lietuvos Respublikos ribų;

15.7. transporto išlaikymo (degalų, transporto priemonių eksploatavimo, remonto išlaidoms);

15.8. apmokėti už projekto administravimą bei finansinės apskaitos tvarkymą;

15.9. ryšio išlaidoms (telefono, fakso, interneto);

15.10. banko paslaugų išlaidoms apmokėti;

15.11. veikloms, kurios:

15.11.1. kelia grėsmę žmonių sveikatai, garbei ir orumui, viešajai tvarkai;

15.11.2. bet kokiomis formomis, metodais ir būdais išreiškia nepagarbą tautiniams Lietuvos valstybės simboliams;

15.11.3. bet kokiomis formomis, metodais ir būdais populiarina smurtą, prievartą, neapykantą;

15.11.4. bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus;

15.12. kurios jau yra dengiamos iš kitų nacionalinių (savivaldybės ar valstybės) biudžetų ar kitų programų, paramos lėšų ir dubliuojančios projekto išlaidas arba kai organizacija gauna finansavimą už analogišką veiklą iš valstybės arba savivaldybės biudžetų.

16. Paraiškas vertina Kaišiadorių rajono savivaldybės administracijos direktoriaus įsakymu sudaryta vertinimo komisija (toliau – Komisija).

17. Komisijos darbą organizuoja Kaišiadorių rajono savivaldybės administracijos Švietimo, kultūros ir sporto skyrius.

18. Komisijos darbo forma yra posėdis. Komisijos posėdžiui vadovauja komisijos pirmininkas.

19. Komisijos sprendimai įforminami protokolu, kurį pasirašo komisijos pirmininkas ir komisijos sekretorius, kuris neturi balsavimo teisės ir nėra komisijos narys.

20. Komisijos posėdis yra teisėtas ir komisija gali priimti sprendimus, jeigu jame dalyvauja ne mažiau kaip pusė komisijos narių. Posėdžio metu gali būti daromas garso įrašas.

21. Kiekvienas komisijos narys turi po vieną balsą. Komisijos nariai balsuoja „už“ arba „prieš“. Balsuodami komisijos nariai negali susilaikyti. Komisijos narių balsams pasiskirsčius po lygiai, lemia komisijos pirmininko balsas.

22. Komisijos narys privalo nusišalinti visose komisijos svarstymo ir priėmimo stadijose, kai yra tikimybė, kad gali kilti viešųjų ir privačių interesų konfliktas. Apie komisijos nario nusišalinimą pažymima posėdžio protokole. Jeigu komisijos narys atsisako nusišalinti, dėl jo nušalinimo balsuojama nuostatų 18 punkte nustatyta tvarka. Komisijos narys balsavime dėl jo nušalinimo nedalyvauja.

23. Komisija Paraiškas įvertina per 5 darbo dienas nuo paskutinės paraiškų pateikimo dienos.

24. Komisija vertina tik tas Paraiškas, kurios atitinka tvarkos aprašo 5–15 punktuose išdėstytus reikalavimus. Reikalavimų neatitinkančios Paraiškos nevertinamos ir negrąžinamos jų teikėjams.

25. Kiekviena paraiška įvertinama balais (aukščiausias galimas įvertinimas yra 10 balų). Vertinimas atliekamas pildant paraiškos vertinimo anketą (2 priedas) ir skiriant balus pagal nustatytus vertinimo kriterijus. Kiekvienas Komisijos narys kiekvieną paraišką vertina atskirai.

26. Komisija, atsižvelgdama į savivaldybės biudžeto lėšas, skirtas konkursui organizuoti, nustato rekomenduojamus finansavimo dydžius projektams, įvertintiems nuo 5 iki 10 balų. Projektams, įvertintiems mažiau nei 5 balai, savivaldybės biudžeto lėšos neskiriamos.

# IV. SKYRIUS

# PROJEKTŲ FINANSAVIMAS IR ATSISKAITYMAS UŽ LĖŠŲ PANAUDOJIMĄ

27. Lėšas projektams remti įsakymu skiria Kaišiadorių rajono savivaldybės administracijos direktorius, atsižvelgdamas į Komisijos posėdžio protokole nurodytas rekomendacijas. Administracijos direktoriaus įsakymo pasirašymo data – oficiali konkurso rezultatų paskelbimo data.

28. Ne vėliau kaip per 3 darbo dienas nuo oficialios konkurso rezultatų paskelbimo datos pareiškėjai informuojami pareiškėjo nurodytu el. paštu apie konkurso rezultatus ir, jeigu projektas finansuojamas, kviečiami atvykti pasirašyti Biudžeto lėšų naudojimo sutartį su Savivaldybės administracija. Biudžeto lėšų naudojimo sutartyje nustatomi finansavimo teikimo terminai ir lėšų naudojimo, atsiskaitymo ir kitos sąlygos (toliau – sutartis).

29. Lėšos pareiškėjams gali būti pervedamos tik pasirašius sutartį. Kaišiadorių savivaldybės administracijos Buhalterijos skyriaus (toliau – Buhalterijos skyrius) atsakingas specialistas už projektų apskaitą sudaro išlaidų sąmatas.

30. Jei pareiškėjas, kuriam skirtas finansavimas, per 10 kalendorinių dienų nuo oficialios konkurso rezultatų paskelbimo dienos nepasirašo sutarties, laikoma, kad lėšos, kurios buvo skirtos šiam pareiškėjui neskiriamos ir gali būti perskirstomos be atskiro pranešimo pareiškėjui.

**V. SKYRIUS**

**ATSISKAITYMAS UŽ LĖŠŲ PANAUDOJIMĄ**

31. Pareiškėjai gauna finansavimą pagal prašymą, kuriame nurodo sumą pagal projekte numatytas veiklas, išlaidas, bei atsiskaito Savivaldybės administracijai už lėšų panaudojimą pateikdami išlaidas pagrindžiančių dokumentų (sąskaitų faktūrų, čekių, kvitų ir kitų, išlaidas patvirtinančių dokumentų) kopijas ir sutartyje numatytus dokumentus. Buhalterijos skyriaus atsakingas specialistas už projektų apskaitą tikrina pareiškėjo pateiktų dokumentų ir išlaidų atitiktį projekte numatytoms išlaidoms, sutarties sąlygoms, sąmatoms*.* Savivaldybės paskirtas atsakingas specialistas patikrina ar prašyme nurodytos veiklos atitinka projekte numatytas veiklas*.*

32. Baigiantis kalendoriniams metams, finansavimą gavę pareiškėjai iki 2021 m. gruodžio 14 d. pateikia Savivaldybės administracijos direktoriui išsamią vykdytų veiklų ataskaitą.

33. Apibendrintos, pareiškėjų pateiktos, veiklos ataskaitos skelbiamos Savivaldybės interneto svetainėje.

34. Pareiškėjai lėšas naudoja teisės aktų nustatyta tvarka ir už skirtų savivaldybės biudžeto lėšų netinkamą, neteisėtą naudojimą ir neteisingą informacijos pateikimą ir (ar) nuslėpimą atsako teisės aktų nustatyta tvarka.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Tradicinių religinių bendruomenių rėmimo konkurso Kaišiadorių rajono savivaldybėje

tvarkos aprašo

1 priedas

**TRADICINIŲ RELIGINIŲ BENDRUOMENIŲ RĖMIMO KONKURSO KAIŠIADORIŲ RAJONO SAVIVALDYBĖJE PARAIŠKA**

|  |
| --- |
| Pareiškėjo pavadinimas |
|  | |

|  |
| --- |
| Pareiškėjo teisinė forma |
|  | |

|  |
| --- |
| Pareiškėjo asmens kodas |
|  | |

|  |
| --- |
| Pareiškėjo buveinė, telefonas, el. p. adresas |
|  | |

|  |
| --- |
| Pareiškėjo vadovas ar įgaliotas asmuo  (vardas, pavardė, tel., el. p.) |
|  | |

|  |
| --- |
| Projekto vadovas  (vardas, pavardė, tel., el. p.) |
|  | |

|  |
| --- |
| Pareiškėjo patirtis įgyvendinant projektus, finansuojamus iš valstybės ir (ar) savivaldybės  (išvardinti per pastaruosius trejus metus vykdytus projektus, nurodant finansavimo šaltinį, skirtą sumą, projekto pavadinimą ir vykdymo metus) |
|  |

2. Informacija apie projektą

|  |  |
| --- | --- |
| 2.1. Projekto pavadinimas |  |
| 2.2. Projektui įgyvendinti prašoma suma (eurais) |  |
| 2.3. Projekto įgyvendinimo trukmė, projekto vykdymo vieta |  |
| 2.4. Projekto partneriai, jų kontaktai |  |

3. Projekto aprašymas

3.1. Esamos padėties aprašymas (problemos įvardijimas, pagrindimas, siūlomi sprendimo būdai)

|  |
| --- |
|  |

3.2. Projekto tikslas ir uždaviniai

|  |
| --- |
|  |

3.3. Trumpas projekto aprašymas

|  |
| --- |
|  |

3.4. Tikslinė projekto grupė, projekto dalyviai, savanorių skaičius

|  |
| --- |
|  |

3.5. Projekto atitiktis patvirtintoms tinkamoms finansuotinoms veikloms

|  |
| --- |
|  |

3.6. Laukiami rezultatai ir nauda įgyvendinus projektą

|  |
| --- |
|  |

4. Projekto veiklų įgyvendinimo planas

|  |  |  |  |
| --- | --- | --- | --- |
| Planuojama veiklos vykdymo data (trukmė) | Planuojama vykdymo vieta | Planuojamos veiklos atsakingas vykdytojas | Veiklos aprašymas (planuojamas dalyvių, savanorių skaičius, veiklos metodai ir kita) |
|  |  |  |  |
|  |  |  |  |

5. Detali projekto įgyvendinimo sąmata

|  |  |  |  |  |  |
| --- | --- | --- | --- | --- | --- |
| Eil. Nr. | Išlaidų rūšis | Mato vieneto pav. | Kiekis | Vieneto kaina, Eur | Prašoma suma,Eur |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  | Iš viso: | | |  |  |

6. Projekto viešinimas (priemonės, būdai ir kt.)

|  |
| --- |
|  |

7. Pridedami dokumentai

|  |  |  |
| --- | --- | --- |
| Dokumento pavadinimas | Egz.  skaičius | Lapų skaičius |
| Jei pareiškėjui atstovauja ne jo vadovas – dokumento, patvirtinančio asmens teisę veikti pareiškėjo vardu, originalas ar tinkamai patvirtinta jo kopija |  |  |
| Jeigu projektas įgyvendinamas su partneriu – bendradarbiavimo susitarimo/sutarties kopija |  |  |
| Komerciniai pasiūlymai |  |  |
| Kiti pareiškėjo pageidavimu pateikiami dokumentai |  |  |

Patvirtinu, kad pateikta informacija yra tiksli ir teisinga, projekto vykdytojas nėra bankrutavęs ar bankrutuojantis, reorganizuojamas ar likviduojamas, jo veikla nėra sustabdyta, sąskaitos nėra areštuotos. Prašoma lėšų suma yra racionaliai apskaičiuota ir reikalinga projektui įgyvendinti. Įsipareigoju tinkamai atsiskaityti su projekte nurodytais autoriais, prekių ir paslaugų teikėjais. Įsipareigoju nustatyta tvarka atsiskaityti už projekto įvykdymą. Patvirtinu, kad su visomis konkurso sąlygomis esu susipažinęs, jos man yra aiškios ir suprantamos, su jomis sutinku.

Pareiškėjo vadovas ar įgaliotas asmuo \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

A. V.

Tradicinių religinių bendruomenių rėmimo konkurso Kaišiadorių rajono savivaldybėje

tvarkos aprašo

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(projekto teikėjo pavadinimas, kodas, adresas, telefonas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(projekto pavadinimas )

**PARAIŠKOS VERTINIMO ANKETA**

|  |  |  |  |  |
| --- | --- | --- | --- | --- |
| Eil.  Nr. | Vertinimo kriterijai | Maksimalus galimų balų skaičius | Balų ribos | Skirtų balų skaičius |
| 1. | Projekto atitikimas tinkamoms finansuoti veikloms  - atitinka tinkamas finansuoti veiklas  - iš dalies atitinka prioritetus  - neatitinka | 3 | 3  1–2  0 |  |
| 2. | Projekto rezultatas  - aiškiai įvardytas rezultatas ir turės ilgalaikės  naudos  - rezultato naudingumas abejotinas  - rezultatas neįvardintas | 4 | 3–4  1–2  0 |  |
| 3. | Reikalingų lėšų pagrindimas  - lėšos yra aiškios, detalios, pagrįstos, realios, suplanuotos, atsižvelgiant į vidutines kainas  - lėšų pagrindimas abejotinas | 1 | 1  0 |  |
| 4. | Kiti finansavimo šaltiniai  - skiriama daugiau kaip 30 procentų projektui įgyvendinti reikalingų lėšų  - skiriama iki 30 procentų reikalingų lėšų  - kitų finansavimo šaltinių nenumatyta | 2 | 2  1  0 |  |
| Bendra balų suma | | 10 |  |  |

|  |  |
| --- | --- |
| Projekto veiklos (darbai), kurių siūloma nefinansuoti |  |
| Komisijos nario išvada |  |

Projekto įvertinimas \_\_\_\_\_\_\_\_\_\_ balų

Komisijos narys \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_

(data)